**Kontrakt vedrørende hønsehold**

mellem

Kolonihaveforeningen Dybdalen og

**Navn:**

**Adresse:**

**Mail:**

**Telefon:**

**Have nr:**

**For at få tilladelse til hønsehold skal følgende krav overholdes:**

**Antal høns:**

Der må holdes maks. 6 høns pr lejemål.

Haner er ikke tilladt.

**Hønsegård:**

Hønsegården skal som minimum være 1,5 kvm pr. høne, dog mindst 4 kvm.

For at undgå rottegener skal hønsegården etableres med et særligt rottehegn (volierenet) nedgravet 60 cm under jorden og 30 cm over jorden. Alternativt trådbund af volierenet.

Hønsegården skal være overdækket enten med volierenet eller tag.

**Hønsehuset:**

Hønsehuset skal som minimum være 0,5 kvm pr. høne, dog mindst 1,5 kvm.

Hønsehuset skal være hævet mindst 35 cm over jorden.

Hønsehuset skal holdes tørt og være tæt, så hønsene ikke får træk.

**Lugt- og støjgener.**

Hønseholdet skal holdes rent og lugtfrit.

Hønsemøget/gødningen skal opbevares i lukkede og tætte beholdere til den kan bortskaffes eller udspredes og nedgraves i haven. Nedgravning skal ske umiddelbart efter udspredning.

Kan hverken man selv, eller ens naboer, bruge hønsemøget som gødning, skal det afleveres på genbrugsstationen.

**Fodring:**

Hønsene må kun fodres i hønsehuset, for på den måde at undgå tiltrækning af mus og rotter.

**Opbevaring af foder:**

Foder skal opbevares i lukkede beholdere.

**I øvrigt:**

Man skal have sat sig ind i hønsenes røgt og pleje.

Syge høns skal behandles eller aflives.

Hønsene skal tilses hver dag. I perioder med frost to gange dagligt.

Hønsene skal lukkes ud i hønsegården hver dag.

Hønsene skal have adgang til frisk vand.

Der må ikke anskaffes høns før der er skrevet kontrakt, og før hønsegård, hønsehus og forholdene i øvrigt er godkendt af Hønsetilsynet.

Ved misligholdelse vil kontrakten straks blive annulleret.

Silkeborg Kommunes regler vedr. hønsehold skal overholdes.

Hønsetilsynet har ret til uanmeldt kontrolbesøg for at tilse hønseholdet.

Hønseholdskontrakten er revideret pr 15. september 2021.

Spørgsmål vedr. hønsehold rettes til Hønsetilsynet eller formanden.

**Hønsetilsynet består pt. af følgende tre personer:**

Kent Grønbjerg, have 41-43. Mobil: 50557574

Lars Sandholm, have 41-43. Mobil: 20917737

Liss Olesen, have 54-56. Mobil: 60853339

Jeg (hønseholder) har læst ovenstående krav vedrørende hønsehold og er indforstået med at overholde disse.

Kontrakten udfærdiges i tre eksemplarer og underskrives af hhv. hønseholder, min. et medlem fra Hønsetilsynet samt formand for Kolonihaveforeningen Dybdalen.

Dato:

Lejer:

På vegne af Hønsetilsynet:

Formand: